
Република Србија







Аутономна Покрајина Војводина

ОПШТИНА БАЧКИ ПЕТРОВАЦ
ОПШТИНСКО ВЕЋЕ

Комисија за давање у закуп, отуђење 

и прибављање непокретности у 

јавну својину Општине Бачки Петровац

Број: 003417309 2026 08359 004 003 364 015-1
Дана: 23.07.2026. године

Б а ч к и   П е т р о в а ц
                   Општинско веће Општине Бачки Петровац, Комисија за давање у закуп, отуђење и прибављање непокретности у јавну својину  Општине Бачки Петровац, на основу члана 3. Одлуке о условима и поступку спровођења прибављања и отуђења непосредном погодбом, као и давања у закуп, прибављања и отуђења непокретности из јавне својине Општине Бачки Петровац путем јавног надметања и прикупљања писмених понуда („Службени лист општине Бачки Петровац“, бр. 4/14), те члана 3. Одлука о покретању поступка отуђења непокретности из јавне својине Општине Бачки Петровац бр. 003000453 2026 08359 001 000 060 107 04 006 од 29.06.2026.године, на 9. седници одржаној дана 23.07.2026. године, расписује
О Г Л А С

за отуђење непокретности из јавне својине Општине Бачки Петровац

у поступку јавног надметања – лицитације
1. Расписује се Оглас за отуђење непокретности из јавне својине Општине Бачки Петровац у поступку јавног надметања – лицитације, по тржишним условима, и то следећих непокретности:
	Ред. бр.
	Подаци о непокретности 

из јавних књига о непокретностима
	Адреса 
	Површина 
	Почетна цена

	1.
	Трособан стан бр. 2, у стамбеној згради за колективно становање у Гложану, на адреси Маршала Тита бр. 96, саграђеној на парц. бр. 1170, лист непокретности бр. 3023 КО Гложан , корисне површине 64 м2, што укључује и земљиште под зградом, сразмерно површини посебног дела на наведеној катастарској парцели. Парцела се састоји од земљишта под зградом и другим објектом бр.1 површине 203 m2, земљишта под зградом и другим објектом бр. 2 површине 37 m2, земљишта под зградом и другим објектом бр. 3 површине 17 m2, земљишта под зградом и другим објектом бр.4 површине 16 m2, земљишта под зградом и другим објектом бр.5 површине 14 m2,  земљишта уз зграду и други објекат бр.6 површине 816 m2, укупне површине парцеле 1103 m2
	Гложан, Mаршала Тита бр.96
	64 м2
	35.390,00 евра у динарској противвредности 
по средњем званичном курсу НБС на дан уплате

	2.
	Породична стамбена зграда површине 47 m2, која се налази у ул. Лењинова бр.3 у Гложану, уписана у лист непокретности бр.4 КО Гложан, сагр. на парц. бр. 1163 која обухвата: земљиште под зградом и другим објектом бр.1 површине 47 m2, земљиште под зградом и другим објектом бр.2 површине 19 m2 и земљиште уз зграду и други објекат бр.3 површине 292 m2, укупне површине парцеле 358 m2
	Гложан, Лењинова

 бр. 3
	47 м2
	4.000,00 евра у динарској противвредности 
по средњем званичном курсу НБС на дан уплате

	3.
	Кућа површине 24 m2, која се налази у ул. Железничка у Бачком Петровцу, КО Бачки Петровац, уписана у зкњ.уложак бр.2044 и у поседовни лист број 4044, саграђена на парцели бр. 6839/1 која обухвата: њиву 2.класе, градско грађевинско земљиште-кућа површине 24 m2 и градско грађевинско земљиште-двориште 500 m2, укупне површине парцеле 698 m2
	Бачки Петровац,
Железничка
	24 м2
	9.200,00 евра у динарској противвредности 
по средњем званичном курсу НБС на дан уплате


2. Увид у документацију: акт о власништву и преглед непокретности које су предмет отуђења, може се извршити у Општинској управи Општине Бачки Петровац, Бачки Петровац, Коларова 6, сваког радног дана од 8,00 до 14,00 часова. Телефон: 021/2280-378, локал 219. Заинтересовани понуђачи могу разгледати непокретности све до дана одржавања јавне продаје.

3. Понуђени износ цене за отуђену непокретност мора бити изражен у еврима и мора бити већи од почетног износа из јавног огласа. Лицитациони корак у поступку јавног надметања износи 100 евра. Плаћање се врши одједном, у року од осам дана од дана потписивања купопродајног уговора.

4. За учешће у поступку јавног надметања-лицитације се утврђује депозит у износу од 20% од почетне цене непокретности, у динарској противвредности по средњем званичном курсу НБС на дан уплате. На усменом јавном надметању могу учествовати само лица која су положила депозит.

5. Критеријуми за избор најповољнијег понуђача: Непокретност се отуђује учеснику који је понудио највишу цену за отуђење непокретности.

6. Учесници у поступку јавног надметања могу бити правна и физичка лица, који су редовно измирили обавезе према буџету Општине Бачки Петровац.

7. Пријаве се подносе за сваку непокретност посебно - на посебном обрасцу за сваку непокретност и уз посебан доказ о уплати депозита. Образац пријаве се може преузети у писарници Општинске управе Општине Бачки Петровац, или скинути са званичне интернет презентације Општине Бачки Петровац.

8.  Пријава за јавно надметање за сваку непокретност мора да садржи:

1. за физичка лица: име и презиме, адресу становања, јединствени матични број грађана, број личне карте, број рачуна за повраћај депозита и потпис подносиоца пријаве;

2. за правна лица: пун назив и седиште фирме, матични број, порески идентификациони број, број рачуна за повраћај депозита, потпис овлашћеног лица и печат фирме.

9.  Уз пријаву за јавно надметање се доставља:

1. доказ о уплаћеном депозиту у висини 20% од почетне цене непокретности, који се уплаћује на жиро рачун број: 840-776804-44, број модела: 97, позив на број: 59-207, сврха уплате: Уплата депозита, прималац: Општина Бачки Петровац,
2. уредно овлашћење за заступање,

3. за физичка лица и пуномоћника фотокопија личне карте,

4. за правна лица решење о упису у регистар привредних субјеката или други одговарајући регистар,

5. уверење локалне пореске администрације да је понуђач измирио локалне пореске обавезе према буџету Општине Бачки Петровац.

10. Адреса за достављање: Пријава се подноси у затвореној коверти са назнаком „Пријава за учешће у поступку јавног надметања за отуђење непокретности из јавне својине“ и видном напоменом „НЕ ОТВАРАТИ“, на адресу: Општина Бачки Петровац, Коларова 6, 21470 Бачки Петровац уз назнаку „За Комисију за давање у закуп, отуђење и прибављање непокретности у јавну својину  Општине Бачки Петровац“. Пријава се шаље поштом препоручено а може се предати и лично на шалтеру писарнице у услужном центру Општинске управе Општине Бачки Петровац у приземљу зграде Општине Бачки Петровац, која се налази на наведеној адреси.
11. Рок за подношење пријава је 30 дана од дана оглашавања, односно до 24.08.2026. године. Неблаговремена, односно непотпуна пријава ће се одбацити.
12. Јавно надметање-лицитација пријављених кандидата ће се спровести 08.09.2026. године, у великој сали зграде Општине Бачки Петровац, Коларова 6, Бачки Петровац, са почетком у 10 часова. Поступак прикупљања понуда јавним огласом сматра се успелим ако је приспела бар једна уредна и благовремена понуда.
13. Рок за повраћај депозита учесницима који нису успели у поступку јавног надметања: Учеснику у поступку који је понудио највиши износ цене за отуђење непокретности задржава се уплаћени депозит до потписивања купопродајног уговора и урачунава се у купопродајну цену. Учеснику у поступку који не понуди највиши износ цене, депозит за учешће ће се вратити најкасније у року од 15 радних дана од дана спровођења поступка јавног надметања. Понуђач - учесник у поступку који не уплати купопродајну цену у року утврђеним купопродајним уговором, или у року од 30 дана од дана доношења решења о отуђењу непокретности не приступи закључењу купопродајног уговора, губи право на повраћај уплаћеног депозита.

14. Објављивање огласа: Оглас ће се објавити дана 24.07.2026. године у дневном листу „Дневник“ и на званичној интернет презентацији Општине Бачки Петровац.
    ПРЕДСЕДНИК КОМИСИЈЕ   
           Срђан Стојановић, с.р.

